# data[].attributes.body
Tak teda dnešné zoznámenie dopadlo ok, obed s kolegyňami tiež, našla som kníhkupectvo náhodou, určite sa tam vrátim, outfit na zajtra pripravený. Sono stanca dá morire..,

# data[].attributes.body
Prišli sme autom na letisko a prvýkrát som letela lietadlom. Veľmi sa mi to páčilo. Potom sme sa doviezli do školy v Ladispoli a čakali sme. Potom sme sa stretli s talianskymi študentmi a postupne sme išli k nim domov na obed. My sme počkali na Giorgiovho brata, ktorý Clarissu, Jakuba, Giorgia a mňa odviezol do Cerveteri. Kým Clarissa zohriala a dokončila obed, zapla mi videohru, aby som sa zahrala. Smiali sme sa, lebo mi to vôbec nešlo 😂. U Clarissy sme obedovali a stretla som sa s jej bratom Leom. Po obede sme sa znova stretli s Giorgiom a Jakubom a išli sme sa prejsť okolo Cerveteri a rozprávali sme sa. Clarissa a Giorgio nám ukázali peknú historickú časť mesta a potom sme išli na zmrzlinu. Keď sme sa vrátili ku Clarisse domov, stretla som sa s jej rodičmi. Osprchovali sme sa a robili sme si domáce úlohy. Potom sme všetci spolu večerali. Bolo to dosť neskoro, asi o pol desiatej. Rodičov potešili darčeky, ktoré som im zo Slovenska priniesla. Dali mi ochutnať aj artičok. Chutilo to zvláštne. Potom sme s Clarissou pozerali film, ale keďže bolo neskoro, zaspala som asi v polovičke a potom som sa zobudila po skončení filmu. Clarissa už spala a ja som sa tiež len premiestnila do postele. Veľmi sme mi páčilo privítanie, sú ku mne milí. Záleží im na tom, aby som nebola hladná a ochutnala miestne jedlá. Clarissina mama kúpila koláč, kvôli môjmu príchodu, takže sme z neho po večeri jedli. Večer a cez noc je tu zima, ale jedlo je fajn a ľudia sú veľmi milí.

# data[].attributes.body
Ráno sme sa rýchlo pripravili a potom sme išli na autobus, ktorý nás odviezol do školy. Najprv sme mali stretnutie v tej istej budove ako včera a prezentovali sme naše videá a prezentáciu o mieste, kde bývame. Clarissu, Federiku, Stellu a mňa jedna z profesoriek odviezla do druhej časti školy. Clarissa ma predstavila viacerým profesorom aj študentom. Prvá hodina bola filozofia. Druhá bola španielčina, tam sú žiaci dohodli s profesorkou párty, takže celú hodinu sme jedli čipsy a keksíky a rozprávali sme sa. Na konci hodiny prišla aj pani profesorka Kalinová a tiež sa rozprávala so žiakmi. Na talianskej literatúre sa najprv všetci predstavovali (po taliansky) a potom preberali učivo, mne dala profesorka vytlačenú prezentáciu po anglicky, takže som na hodine rozumela, o čom sa učili. Na francúzštine mali ústne skúšanie. Potom sme išli spolu s ďalším dievčaťom išli na autobus a odviezli sme sa do Cerveteri. Trochu sme si robili domáce úlohy a potom sme išli ku Giorgiovi a Jakubovi zahrať si spoločenské hry. Boli tam aj Stella s Federikou. Neskôr sme sa ešte vrátili domov a potom nás Clarissin otec odviezol do Ladispoli na spoločnú večeru. Jedlo bolo veľmi dobré, len ho bolo veľa a večera bola dlhá.

# data[].attributes.body
Dnes ráno sme nemuseli vstávať skoro. Spolu s Kubom a Giorgiom sme sa odviezli k Etruskej nekropolu blízko Cerveteri, kde sme mali potom exkurziu. Bolo to celkom zaujímavé. Počas exkurzie sme sa dosť rozprávali (ako vždy 😆). Potom sme išli k Giorgiovi na obed. Neskôr sme sa vrátili domov, trochu som si robila úlohy a išli sme na autobus do Ladispoli. V Ladispoli sme sa stretli s ostatnými, boli sme na zmrzlinu, prešli sme sa po meste a po pláži. Išli sme do reštaurácie a dali sme si večeru. Potom sme sa odviezli domov a išli sme spať.

# data[].attributes.body
Ráno sme vstávali trochu skôr ako zvyčajne, aby sme stihli vlak do Ríma. V Ríme sme cestovali preplneným metrom, bolo to vtipné 😆. Boli sme sa pozrieť na rôzne pamiatky ako Koloseum, ruiny antických stavieb, hrob svätého Cyrila a fontánu di Trevi. Mali sme aj krátky rozchod. Dlho sme chodili a všetci sme boli unavení, ale Rím sa mi veľmi páčil. Vrátili sme sa domov a po večeri sme si ešte spolu so Strelou a Federicou išli zahrať spoločenské hry ku Giorgiovi a Kubovi.

# data[].attributes.body
Dnes ráno sme boli v škole. Ja a Clarissa sme mali matematiku. Učivo, ktoré precvičovali sme síce ešte nepreberali, ale rozumela som mu, takže hodina bola fajn. Ďalšia hodina odpadla, lebo chýbali učitelia. Potom sme išli do druhej časti školy, kde sme mali stretnutie. Rovno odtiaľ sme išli na prechádzku, ktorá bola síce dlhá, ale pekná. Potom sme sedeli na pláži a rozprávali sme sa. Neskôr sme išli ešte na zmrzlinu a ostali sme na jednom ihrisku. Bolo to zábavné, táto časť dňa sa mi asi páčila najviac. Večerali sme doma a znova sme išli von do Ladispoli.

# data[].attributes.body
Ráno sme sa nemuseli nikde ponáhľať, takže sme mohli späť dlhšie. Potom sme boli väčšinu dňa doma. Večer sme išli na svätú omšu do miestneho kostola a po nej sme sa išli trochu prejsť. Neskôr sme aj s Clarissinými rodičmi a bratom išli na pizzu (tiež do Cerveteri).

# data[].attributes.body
Dnes sme boli väčšinu dňa v Ríme. Okolo deviatej sme sa tam odviezli vlakom (Clarissa, jej mama, brat a ja). Boli sme sa pozrieť na budovu, v ktorej sa krstí a baziliku sv. Jána v Lateráne. Vnútri boli nádherné, veľmi sa mi páčili. Pozreli sme si aj pamiatky okolo: bývalé sídlo pápeža a obelisk z Egypta. Potom sme išli do prvého verejného múzea, kde boli zaujímavé obrazy a kusy starých stavieb a sôch. Aj toto bolo veľmi zaujímavé a pekné. Ja a Clarissa sme sa autobusmi odviezli k výhľadu, kde na nás čakali Jakub a Giorgio. S nimi sme sa potom rozprávali a prechádzali. Znova sme boli na fajnú zmrzlinu. Okolo siedmej nás odviezli domov.

# data[].attributes.body
Ráno sme išli do školy. Mali sme matiku, históriu a filozofiu. Potom sme išli do druhej budovy, aby sme robili časopis a natočili podcast. Táto prvá časť dňa nebola taká zaujímavá. Večer sme ja a Clarissa išli na prechádzku s jej psíkmi. Potom sme išli na večeru ku Giorgiovi a Kubovi a hrali sme hru.

# data[].attributes.body
Ráno sme išli vlakom do Ríma. Najprv sme boli vo Vatikáne a v bazilike sv. Petra, ktorá sa mi veľmi páčila. Potom sme sa prešli po meste, videli sme rôzne kostoly, Panteón a fontány. Jedla som nejakú pizzu s bravčovým mäsom. Autobus konečne nebol taký preplnený. Večer sme boli doma.

# data[].attributes.body
Vlakom sme išli do Civitavecchia a tam sme sa prešli po meste a po pobreží. Večer sme boli väčšinou doma. Giorgio a Kubo k nám nakoniec nemohli prísť na lasagne a tak sme im aspoň kúsok odniesli.

# data[].attributes.body
Ráno sme išli do školy autobusom, ale museli sme vystúpiť skôr a ísť zvyšok pešo, lebo sa v autobuse čosi pokazilo. V škole sme dokončovali časopis a záložky. Boli sme na spoločný obed a ešte sme išli ku Giorgiovi. Po večeri doma sme išli do Ladispoli, kde bol artičokový festival a veľmi veľa ľudí.

# data[].attributes.body
Takmer celý deň sme boli na krásnej turistike pri vodopádoch. Večer sme boli doma.